Po koncu Velike turške vojne, ki se je končala s porazom Otomanov leta 1699 je prišlo do znatnega zmanjšanja območja ejaleta, saj so Otomani izgubili vse slavonske sandžake ("Požeški sandžak" in "Pakraški sandžak"), Liški sandžak in velik del Dalmatinske obale, ki je spadala pod Kliški sandžak in Hercegovski sandžak. Nato je ejalet izgubil tri sandžake in zmanjšanje enega (Bihaškega sandžaka): po Mirovni pogodbi iz Sremskih Karlovcev se je pašaluk zmanjšal na le štiri sandžake (trije med njimi so bili tudi zmanjšani) in dvanajst kapitanij. Pred Mirovno pogodbo iz Požarevca, je bilo ustanovljenih novih 28 vojaških kapitanij, več kot polovica od njih ob meji. Tovrstna intenzivna vojaška uprava je bila odgovor na podobno na Avstrijski vojaški meji. Leta 1703 so sedež paše prenesli iz Sarajeva v Travnik, ker je bilo Sarajevo požgano v vojni, kjer je bil vse do 1850, ko je bil ponovno prenesen v Sarajevo.